334 
fisi parvam admodum dquantitatem ulterius solvere potuerit, ean- 
dem decantavimus pulveremque desiccavimus. 
a) Ex pulvere ita depurato et deinde excandefacto 1,755 
grammata cum triplice et dimidia portione carbonatis potassae com- 
miscuimus, et in vasculo platineo ustulavimus. Massam aqua mace- 
ratam acido muriatico perfudimus , quo pars soluta est, pars vero 
in formam gelatinosam abiit: Hanc studio a solutione separatam 
in filtro aqua fervida perluimus, siccavimus et excandescere fecimus; 
pondus ejus erat 0,540 grammatis, quod pura erat silica.  Liquor 
transcolatus in moderato calore ad siceitatem evaporatus, iterumque 
cum acido muriatico et aqua in digestione tractatus, puram etiam 
dedit silicam 0,392 gr. efficientem. 
b) A silica sejunctam solutionem ammoniaca caustica com- 
miscuimus , qua parvum dijectum est praecipitatum.  Hoc cum po- 
tassa caustica concoctum aluminae vestigium tantummodo prodidit, 
et postea lavatnm, siccatum et ignitum 0,023 gr. dedit oxidi ferri, 
quae 0,020 gr. oxiduli ferri aequiparanda sunt. 
c) Solutioni ammoniaca caustica saturatae carbonas ejusdem 
Alkali infundebatur, quo largum carbonatis calcis dejectum est prae- 
cipitatum. Hoc lavatum et siccatum pondere effecit 1,380 gr. ideo- 
que 0,778 gr. calcis purae respondet. Quam terram ut in Gypsum 
iransformaremus , eamque etiam in hac conjunctione recognoscere 
possemus, carbonatem illum in acido muriatico solutum cum acido 
sulphurico commiseuimus et evaporatione exsiccavimus. Sulphas cal- 
cis excandefactus aequalis erat 1,854 gr., quae purae calcis 0,770 
gr, aequivalet. Parva hic orta est differentia inter determinationem 
ex carbonate et sulphate factam; et convenientissimum forsan erit 
ut medium teneamus , quo calcis ponenda sunt 0,774 gr. Portiun- 
cula aquae Gypso addita intelliximus nihil in eo sulphatis magne- 
siae infuisse. 
